Bagtalen: Endnu et år med Obskuriøst 



Vision 


It was the best of times, it was the worst of times. 
Utilstrækkeligt kloge af skade, med svedne vinger, 
men stadig i stand til at baske, havde Jack J. og jeg 
tilmeldt os Copenhagen Film Fair i Remisen, 
Østerbro, weekenden 1. til 2. november 2003. 
Endnu en gang stormede Stay Sick! Magazine og 
Obskuriøst en gennemført uimponeret himmel. Jo, 
vel fik vi solgt nogle blade. Jo, vel kom vi hjem 
med overskud. Men det ville være synd at sige, at 
vi var et publikumshit. Snarere publikums/z/L 

På den anden 
side var stem- 
ningen betyde- 
lig mere cool & 
casual end sidst. 

Vi tilbragte to 
svært hyggelige 
dage derude på 
messen, i sel- 
skab med bl.a. 
plakatpusheme 
Ole Stranddorff, 

Martin 
Weinreich og 
Jan Mouritzen 
fra nabostanden, 
antikvariatsejer 
Jens Sirich fra 
standen overfor 
(læs hans artikel 
om Franz Liszt 
andetsteds i 

dette nummer), venner og bekendte som kom forbi 
og sagde hej: Heine Sørensen (forsøgte at bluffe 
sig gratis ind - den gik sgu ikke, Heine!), Thure 
Munkholm, ude for at promovere det store nye 
filmblad Mifune, Søren Jacobsen, en sensationel 
genkomst af denne skikkelse fra fortiden - igen- 
nem to dage kredsede han om vores stand, førend 
han søndag eftermiddag gav sig til kende, trykkede 
på næven og reminiscerede gamle fanzine-dage - 
desværre var filmen i mit kamera løbet ud på det 
tidspunkt (Søren, hvis du læser dette: Piease mail 
mig på info@cultmovies.dk). 

Og alle de andre: Hårde svenske samlere, flippe- 
de teenagere, hr. og fru folkepensionist, far, mor & 
klapvogn... børnene som spurgte hvad Jacks selv- 
lysende skeletter kostede, den nydelige ældre herre 
med et anstrøg af pensioneret skolelærer eller bog- 
holder - Jules Verne-fan var han og kastede sig 
begejstret over min supersjældne dublet af den 



engelske Mysterious Island of Captain Nemo 
video... Joannes, debutant i dette nummer 
(Batman!), som købte eksemplarer af alle vores 
blade og i tilgift fik et langt foredrag af Jack om 
fanzine-scenens historie... bedsteborgerægteparret, 
hvor han undrende spørger hvad bladets navn bety- 
der - jeg svarer høfligt - han vender sig mod sin 
pelsindsvøbte hustru - Det er en sammentrækning 
af “obskur” og “kuriøst”, et ord han selv fundet 
på - de ryster smilende på hovedet og går videre, 
ungdommen nu til dags... 

Vi pakkede sammen søndag aften, talte 
vores penge og tog ind til Hovedbanegården, 
spiste & drak som (blad)konger på 
McDonalds, hvorefter vi skiltes i højt humør, 
enige om at dette måtte vi sandelig deltage i 
igen næste år. Og ikke et ord om Trine 
Dyrholm. 

Andre skelsættende redaktionelle events i 
2003: Det allerede sagnomspundne redaktør- 
træf hos Frank Brahe i Søften 8. november 
som du kan læse alt om inde i bladet - se 
også billedet ovenfor, hvor det omsider er 
lykkedes værten at fprmå sine svært sociale 
redaktørkolleger til at tage deres gode tøj og 
gå, klokken kvart i ti om aftenen - fra venstre 
er det Lars von Hegnet, herværende redaktør, 
Frank og Jesper Moerch... bagefter, har han 
fortalt mig, skvattede Frank om på sofaen - 
det hele snurrede rundt for ham; utvivlsomt 
af sindsbevægelse over den vellykkede dag... 


HSf 


Frank er i øvrigt 
kunstneren bag 
en ganske for- 
skrækkelig teg- 
neserie, “En dag 
i fandome” som 
kan læses i hans 
definitivt sidste 
blad (indtil 
næste tilbage- 
fald) Mondo 
Franko 3 fra det 
forgangne efterår. Her optræder forskellige notori- 
teter fra scenen i mildest talt kompromiterende 
situationer. Festligt & fornøjeligt - og at blive gjort 
til tegneseriefigur (se ruden gengivet her på 
siden! !) er den fineste form for udødeliggørelse - 
mange tak, Frank. 


Selv udsendte jeg kort før jul en cd udelukkende 
bestående af tekster skrevet & oplæst af mig selv. 
Jamen, kan det blive mere bizart & egocentrisk - 
nej, vel? Obskuriøst cd nr. 1 - med titlen “Sound 
& Vision - Larsen læser Larsen” (udtænkt af Ralph 
Østrup som også står for tilrettelæggelsen af 
omslaget) løber ca. 100 minutter, fordelt over to 
cd’er og byder på oplæste tekster om højst variere- 
de emner, bl.a. Maurizio Merli, “Connie og bolig- 
hajen”, peplum, Ronald Reagan og kreationisme. 
Vel at mærke hidtil utrykte tekster. (Særligt ihærdi- 
ge lyttere vil dog kunne genkende enkelte passager 
som siden er blevet genbrugt i revideret udgave - 
og i øvrigt finde redaktørens skjulte manifest om 
hvad hele projektet går ud på!) Planen var egentlig 
at udgive et begrænset sæt på ti eksemplarer med 
to cd’er, derefter et større oplag med kun én, men 
da det kom til stykket gad jeg ikke producere et 
nyt omslag, så det blev ved de 10 - og de er væk. 

Redaktøren afholdt traditionen tro julestue i sel- 
skab med Jack og Heine lige før ferien. Også 
Ralph var inviteret, dog kun som observatør. Vi fik 
set The Boondock Saints, Pom Star -The 
Legend of Ron Jeremy og Meet The Feebles, 
spist pizzaer og drukket øl & kaffe i lange baner 
og ikke mindst fik vi snakket. Åh, der blev fortalt 
historier fra de varme lande, opridset phantastiske 
visioner & planer for fremtiden, udvekslet sladder 
& svinagtigheder om scenens folk - historier som 
jeg nok skal vare mig for at give videre, selv under 
bagtalens banner, men hvem ved, hvad der vil stå i 

Stay Sick! 
Hf nr. 5, når 
dette glim- 
rende fanzi- 
ne udkom- 
mer engang 
til efteråret 
2005? Ja, så 
har jeg vist 
ikke sagt for 
meget..! 





P.S. Du kan 
læse mere 

om Obskuriøst, bl.a. messerepportager, læserbreve 
og redaktørens mærkelige tanker på www.cultmovi- 
es.dk/obskur/. 




